దిగివస్తున్న బ్యాంకులు
- కనీస వడ్డీరేట్లలో కోతలు
        ముంబయి: రిజర్వు బ్యాంక్‌ ఆప్‌ ఇండియా (ఆర్‌బీఐ) రెపోరేటును తగ్గిస్తూ తన ద్రవ్య పరపతి విధానాన్ని మంగళవారం ప్రకటించిన నేపథ్యంలో పలు బ్యాంకులు తమ వడ్డీరేట్ల తగ్గింపు ప్రకటనను వెలువరించాయి. దీంతో గృహ, వాహన రుణాలు తీసుకున్న వారికి కొంత ఊరట లభించినట్లయింది. ఫ్రభుత్వ రంగంలోని భారతీయ స్టేట్‌ బ్యాంక్‌ (ఎస్‌బీఐ) రుణాలపై కనీస వడ్డీరేటును 9.85 శాతం నుంచి 9.70 శాతానికి తగ్గించింది. ఈ తగ్గింపు ఈ నెల 8వ తేదీ నుంచి అమలులోకి వస్తుందని బ్యాంకు తెలిపింది. ఎస్‌బీఐ గత రెండు నెలల కాలంలో వడ్డీరేట్లను తగ్గించడం ఇది రెండో సారి. అదే బాటలో అలహాబాద్‌ బ్యాంక్‌: మరో ప్రభుత్వ రంగ బ్యాంకు అలహాబాద్‌ బ్యాంక్‌ సైతం ఎస్‌బీఐ బాటలోనే తమ కనీస వడ్డీరేటును 0.3 శాతం మేర తగ్గించింది. దీనికి తోడు పంజాబ్‌ అండ్‌ సింధ్‌ బ్యాంక్‌, దేనా బ్యాంకులు సైతం తమ వడ్డీరేట్లను 0.25 శాతం మేర తగ్గించుకొని 10 శాతంగా నిర్ణియించినట్లు ప్రకటించాయి. తాజా తగ్గింపుతో అలహాబాద్‌ బ్యాంక్‌ వడ్డీరేటఉ 10.25% నుంరి 9.95 శాతానికి దిగి వచ్చింది.
మీ స్నేహితులకు రికమెండ్ చెయ్యండి